**2023-2024 ikasturtean euskara ikasteko eta hobetzeko dirulaguntzak arautzeko oinarri bereziak**

## Xedea

Ebazpen honen xedea hauxe da: 2023an zehar, norgehiagoka prozeduraren bidez, 2023-2024 ikasturtean zehar euskara ikasketak egingo dituzten ikasle Oiartzuarrei dirulaguntzak emateko, Oiartzungo Udalaren dirulaguntzen oinarri arautzaileak ezartzea.

Dirulaguntza hauetan kontuan izango da Oiartzungo Udalaren dirulaguntzak arautzen dituen Ordenantza, 2022-2024rako dirulaguntzen Plan Estrategikoa, eta 2005eko Berdintasun Legeak 3. tituluan jasotzen duena. Honen arabera, 16, 18.4, 23. eta 24.2 artikuluetako printzipio orokorrak Euskal Autonomia Erkidegoko herri-aginte guztiei aplikatuko zaizkie baita erakunde pribatuei ere, baldin eta Erkidegoko herri aginteetako batekin kontratuak edo lankidetza-hitzarmenak sinatzen badituzte, edo herri-aginte horiek emandako laguntzen edo dirulaguntzen onuradunak badira.

### Beraz, pertsona edo elkarte onuradunak aplikatzekoa zaion indarreko araudi guztia errespetatu beharko du; eta bereziki 4/2005 Legea, otsailaren 18koa, Emakumeen eta Gizonen Berdintasunerakoa.

1. **Onuradunak eta parte-hartze baldintzak.**

1. Baldintza orokorrak:

Onuradunek, dirulaguntza jasotzeko, baldintza orokor hauek bete behar dituzte:

* Oiartzunen erroldatuta egotea ikastaroak irauten duen bitartean. Kasu hauetan izan ezik: Oiartzungo merkatal eta ostalaritza establezimenduetako langileak, Oiartzungo zerbitzu enpresetako langileak, Oiartzunen jarduten duten eta euskara normalizatzeko plana duten edota Oiartzungo Udalarekin hitzarmena duten enpresetako langileak, Oiartzunen jarduten duten elkarteetako kideak.
* Hasitako ikastaroa amaitzea. Amaitu ez den kasuetan (Justifikatutako BAJA izan bada soilik), izandako asistentzia agiriaren eta aprobetxamenduaren txostenaren araberako dirulaguntza proportzionala emango da.
* Eskatutako ikastarorako gainfinantzaketa eragin dezakeen beste dirulaguntzarik jaso ez izana. Horretarako eskatu diren eta onartu zaizkion dirulaguntzei buruzko zinpeko aitorpena eskatuko da. Bestelako agiri argigarriak ere eskatu ahal izango dira.
* Asistentziak gutxienez %85ekoa izan beharko du. Gutxieneko asistentziatik beherakoak onartzeko, eskaera berariaz egin beharko du ikasleak. Dagokion organuak erabakiko du hutsegiteak justifikatuak diren ala ez, arrazoiaren ezinbestekotasuna kontuan hartuta: gaixotasuna, amatasuna, espetxeratzea…
* Laguntza hauek jaso nahi dituen herritarrak Oiartzungo euskaltegi homologatu batean izena eman behar du. Oiartzungo eskaintzaren arabera ikasleak eskatutako urrats eta ordutegian talderik sortu ez bada, beste herriren bateko Euskaltegi homologatu batean aritu izana onartuko da dirulaguntza emateko orduan.
* Ezingo dute dirulaguntzarik jaso deialdi honen bidez bere izaera eta helburuak direla eta, udalaren beste arlo edo erakunde autonomo batzuen, beste programa baten edo batzuen bidez bideratu behar direnak. Dena den, dagokion erakunde edo udal arloetara bideratuko da eskaera, eta horren berri emango zaio interesatuari.

2. Baldintza bereziak

Horrez gain, dirulaguntza berezi gehigarria jaso nahi bada honako baldintzetako bat bete beharko da:

* Hezkuntza arautuko ikasketaren batean aritzea.
* Langabe edo pentsioduna izatea.
* Famili transmisioko programaren bidez, 12 urte bitarteko haurren guraso, hezitzaile eta zaintzaileek, pediatra eta gainerako profesionalek eta haurdun dauden emakumeek eta hauen bikoteek jasoko dute dirulaguntza.
* Oiartzungo elkarteetako zuzendari, monitore edo idazkari izatea. Beharrezkoa izango da Elkartea Oiartzunen egotea edo iraunkorki Oiartzunen jardutea.
* Oiartzungo merkataritza eta ostalaritza establezimendu bateko langile izatea. Enpresa Oiartzunen egotea edo iraunkorki Oiartzunen jardutea beharrezkoa izango da.
* Oiartzungo zerbitzu-enpresetako (banku, aseguru-etxe,…) langile izatea. Enpresa Oiartzunen egotea edo iraunkorki Oiartzunen jardutea beharrezkoa izango da
* Lan Munduko euskararen normalizaziorako plana duten enpresetako langile izatea edota Oiartzungo Udalarekin euskararen erabilera normalizatzeko hitzarmena sinatua duen enpresa batetako langile izatea. Beharrezkoa izango da enpresa Oiartzunen egotea edo iraunkorki Oiartzunen jardutea.
1. **Dirulaguntzaren kontzeptuak eta irizpideak. Zenbatekoa.**

**Dirulaguntzak emateko irizpideak.**

Oiartzungo Udalak euskara ikasketak egiteko lau dirulaguntza mota finkatu ditu:

* Dirulaguntza orokorra
* Dirulaguntza berezia
* A1, A2, B1 eta B2 mailetarako dirulaguntza.
* Barnetegietako egoitza gastuetarako dirulaguntza.

**1. Dirulaguntza orokorra**

Dirulaguntza orokorra, 2. artikuluko baldintza orokorrak betetzen dituzten ikasleek eskatu ahal izango dute eta Oiartzungo Udalak ikastaroaren kostuaren %50a hartuko du bere gain. Dirulagutza hau eskaera egin eta hilabetera ebatziko da.

**2. Dirulaguntza berezia**

Dirulaguntza berezia, 3. artikuluko baldintza bereziak betetzen dituzten ikasleek eskatu ahal izango dituzte. Orokorraz gain, baldintza horiek ziurtatzen dituzten C1 eta C2 mailatako ikasleek, ikasturte amaieran, asistentzia eta aprobetxamenduaren justifikazioa aurkeztuta, honako dirulaguntza gehigarria jaso ahal izango dute:

|  |  |
| --- | --- |
| **Baldintza berezia duen ikaslea** | **Dirulaguntza gehigarria** |
| Hezkuntza arautuko ikasketak egiten | %20 |
| Langabetua | %5 (2 eta 4 artean langabezian) |
| %10 (4 eta sei hilabete artean langabezian) |
| %20 ( 6 hilabete baino gehiago langabezian) |
| Pentsioduna | %20 |
| Famili transmisioa | %20 |
| Oiartzungo elkarteetako kideak | %20 |
| Oiartzungo dendetako langileak | %20 |
| Oiartzungo zerbitzu-enpresetako langileak | %20 |
| Lan Munduko euskararen normalizaziorako plana duten enpresetako langileak edota Oiartzungo Udalarekin hitzarmena duen enpresa batetako langileak | %20 |

Gehienezko dirulaguntza ikastaroaren kostuaren %70koa izango da eta baldintza berezi bakarrarengatik eskatu ahal izango da dirulaguntza.

**3. A1, A2, B1 eta B2 ikastaroak %100ean laguntzea.**

A1, A2, B1 eta B2 mailatan matrikulatu diren ikasleek 1 motako dirulaguntza jasotzeaz gain (dirulaguntza orokorra= matrikularen %50a), ikastaroaren kostuaren gainerako %50a jasoko dute ikasturte amaieran, asistentzia eta aprobetxamenduaren justifikazioa aurkeztuta.

**4. Barnetegietako egoitza gastuetarako dirulaguntza.**

Barnetegien kasuan, egoitza ordaintzeko gastuari dagokionez, %20ko laguntza emango da gehienez.

**Aurrekontua**

Dirulaguntza hauek emateko Oiartzungo Udalak 2023 ekitaldirako indarrean duen aurrekontuko 07 01 480 335 00 01 2023 (3131) zenbakidun partidaren kontura 51.000,00 euro izendatu dira. Partida honetatik ordainduko dira ondorengo laguntzak:

* 2022-2023 ikasturteko dirulaguntzen bigarren zatiak eta ikasturte osoko eskaerak.
* 2022-2023 ikasturteko udako ikastaroak.
* 2023-2024 ikasturteko dirulaguntzen lehen zatiak

2023-2024 ikasturteko bigarren zatien eta ikasturte osoko eskaeren ordainketa eta 2023-2024 ikasturteko udako ikastaroen laguntzak ordaintzeko, 2024 ekitaldiko aurrekontuan 26.000,00 euroko izendapena egiteko konpromisoa hartzen da.

Oinarrietako baldintzak betetzen dituzten eskabide guztiei dirulaguntza emateko nahikoa aurrekontu-krediturik ez badago, hainbanaketa bidez esleituko da dirulaguntza eskabide guztien artean, inongo lehentasun ordenarik gabe.

Baimendutako gastua handitu edo murriztu ahal izango du aldaketaren zenbatekoaren arabera eskumena esleituta duen organoak. Horrek ez du beste deialdi bat egitea ekarriko.

**Gehienezko dirulaguntza eta aldaketak**

Oinarri hauetan araututako dirulaguntzen zenbatekoak ezin du inola ere gainditu diruz lagundutako jardueraren kostua, ez berak bakarrik, ez beste dirulaguntza, bestelako laguntza, sarrera edo baliabide batzuekin batera.

Dirulaguntza emateko kontuan hartu diren baldintzetan edozein aldaketa gertatuz gero, eta nolanahi ere, oinarri hauetan baimendutako kasuez kanpo dirulaguntza hauekin batera laguntzak jasoz gero, gerta daiteke dirulaguntza emateari buruzko ebazpena aldatzea.

1. **Eskaerak aurkezteko lekua eta dokumentazioa**

Eskaerak Udaleko Erregistro Nagusian aurkeztu behar dira Udalak horretarako jarriko dituen eskaera orrietan. Halaber, urriaren 1eko Administrazio Publikoen Prozedura Erkidearen 39/2015 Legearen 16.4 artikuluak aipatzen dituen lekuetan ere aurkeztu ahal izango dira.

Dirulaguntzaren eskaera egiteko, dokumentazio hau aurkeztu beharko dute:

1. Eskaera orria.
2. Eskaera egiten duen interesatuak kontu korronte bat ireki duela egiaztatzen duen banketxearen edo aurrezki kutxaren ziurtagiria.
3. Euskaltegian izena eman izanaren ziurtagiria (ikasle bakoitzak berea aurkeztuta edota euskaltegiak beka deialdira aurkeztutako bere ikasleen zerrenda aurkeztuta)
4. 4. artikuluan aipatzen den dirulaguntza berezia jasotzeko aukera duten ikasleen kasuan, honako agiri hauek ere aurkeztu beharko dituzte:
* Hezkuntza arautuko ikasleek:
	+ Ikastetxeko matrikularen agiria (ordainagiria edo matrikula-agiriaren kopia).
* Familia transmisioa
	+ Haurraren datuak azaltzen dituen familia liburuaren fotokopia.
	+ Familiaren ziurtagiria (zaintzaileek).
	+ Haurdun dauden emakumeek eta haien bikoteek medikuaren ziurtagiria (beharrezkoa denetan, zinpeko aitorpena eskatu ahal izango da).
* Oiartzunen kokatutako denda eta zerbitzu enpresetako langileak
	+ Enpresa Oiartzunen kokatua dagoela egiaztatzen duen ziurtagiria. Hala badagokio, iraunkorki Oiartzunen jarduten duela adierazten duen ziurtagiria.
* Lan Munduko euskararen normalizaziorako plana duten eta Udalarekin euskararen erabilera normalizatzeko hitzarmena duten enpresetako langileak
	+ Enpresa Oiartzunen kokatua dagoela egiaztatzen duen ziurtagiria. Hala badagokio, iraunkorki Oiartzunen jarduten duela adierazten duen ziurtagiria.
	+ Enpresak Euskara normalizatzeko plana martxan duela adierazten duen agiria.
	+ Oiartzungo Udalarekin hitzarmena duten enpresen kasuan, udalak egiaztatuko du hitzarmena indarrean dela.
* Elkarteak
	+ Elkartearen egiaztagiria, eskatzaileak bertan zein eginkizun duen adierazten duena.
	+ Elkartea Oiartzunen kokatua dagoela egiaztatzen duen ziurtagiria. Hala badagokio, iraunkorki Oiartzunen jarduten duela adierazten duen ziurtagiria.

Administrazio Publikoen Administrazio Prozedura Erkidearen urriaren 1eko 39/2015 Legearen 28. artikuluan xedatutakoarekin bat etorriz, Oiartzungo Udalak bitarteko elektronikoen bidez egingo ditu deialdi honetarako beharrezkoak diren egiaztapenak eta kontsultak, datu elkarreragingarri hauek lortzeko:

* Identitatea (eskatzailea pertsona fisikoa bada).
* Gipuzkoako Foru Aldundiarekiko zerga betebeharrak egunean izatea.
* Gizarte segurantzarekiko betebeharren ordainketa egunean izatea.
* Lan ibilbidearen informazio eguneratua.

Horiek guztiak, interesdunak eskabidean berariaz aurkakorik adierazi ezenan; aurka azalduz gero, honako agiri hauek aurkeztu beharko ditu eskatzaileak:

* Identifikazioa egitea nortasuna egiaztatzen duen edozein dokumenturen bitartez, eskatzailea pertsona fisikoa bada (NAN, pasaportea, e.a.)
* Gipuzkoako Foru Aldundiarekiko zerga betebeharrak egunean izatearen ziurtagiria.
* Gizarte segurantzarekiko betebeharren ordainketa egunean izatearen zirurtagiria.
* Gizarte Segurantzak emandako lan ibilbidearen ziurtagiri eguneratua.

Administrazio Publikoen Administrazio Prozedura Erkidearen urriaren 1eko 39/2015 Legearen 28.3 artikuluaren arabera, Oiartzungo Udalak ezin baditu agiri horiek elektronikoki bildu, salbuespen gisa, eskatu ahal izango dio interesdunari horiek aurkezteko.

1. **Akatsak zuzentzea eta dokumentazio osagarria aurkeztea**

Eskaerak edo horrekin batera doan dokumentazioak ez baditu identifikazio datuak biltzen, akatsen bat badu edo zerbait falta bada, eskatzaileari eskatuko zaio 38/2003 dirulaguntzak arautzen dituen Lege Orokorrak eta Udal Ordenantza Orokorrak ezarritakoari jarraiki, hamar eguneko epean akats horiek zuzentzeko; eta adieraziko zaio ezen, hori egingo ez balu, eskaeran atzera egin duela ulertuko dela, aipatu legearen 23. artikuluan aurreikusitako moduan.

1. **Epeak**

Eskaerak, dirulaguntza deialdi hau Gipuzkoako Aldizkari Ofizialean argitaratu ondoren, epe hauen barruan egin ahal izango dira:

a) 2023-2024 ikasturteko neguko ikastaroak:

o Ikasturte hasieran izena emandakoek:

* 2023ko urriaren 2tik 27ra eskaera egitea.
* 2024ko ekainaren 17tik uztailaren 8ra, asistentziaren justifikazioa aurkeztea eta langabetuen kasuan bizitza laboralaren agiria aurkeztea.

o Ikasturtea hasita izena emandakoek: 2024ko ekainaren 17tik uztailaren 8ra. Eskaera eta justifikazioa.

b) 2023-24 ikasturteko udako ikastaroak: 2024ko urriaren 1etik 18ra. Eskaera eta justifikazioa.

Behin betiko ebazpena emateko eta jakinarazteko gehienezko epea sei hilabetekoa da, dagokion deialdian zehazten den epetik kontatzen hasita. Epe hori ebazpena espreski jakinarazi gabe igarotakoan, pertsona edo erakunde eskatzaileek ezetsitzat jo ahal izango dituzte beren dirulaguntzarako eskaerak

1. **Beste dirulaguntzekin bateragarritasuna**

Araudi honetako dirulaguntzak bateragarriak izango dira erakunde publiko edo pribatuek xede bererako eman ditzaketen bestelako dirulaguntzekin. Bateragarritasunari buruz sortu daitezkeen zalantzak argitzeko, Oiartzungo Udalaren dirulaguntzak emateko Ordenantza Orokorrak 14. artikuluan finkatzen dituen irizpideak jarraituko dira.

1. **Emateko prozedura**

Dirulaguntzak emateko prozedurak, Oiartzungo Udalaren dirulaguntzak arautzen dituen Ordenantzak IV. Tituluan (22-23 artikuluak) zehazten diren pausoak jarraituko ditu, bertan azaltzen diren baldintzekin:

* Euskara arloko teknikariak dirulaguntza eskariak ebaluatuko ditu.
* Txostena egin eta Euskara Batzordera eramango du, honek txostena kontuan hartuta, bere iritzia eman eta behin-behineko proposamena luza dezan.
* Osoko Bilkurak behin-behineko proposamena egingo du, hamar eguneko epea eskainiko die pertsona interesatuei alegazioak aurkezteko. Prozeduran pertsona interesdunek argudiatutakoak beste egintzarik, alegaziorik edo frogarik agertzen ez denean, entzunaldi-izapide hori bazter utzi ahal izango da. Kasu horretan, ebazpen-proposamena behin betikoa izango da.
* Aurkeztutako alegazioak (baleude) aztertu ondoren, behin betiko ebazpen-proposamena egingo da. Proposamen horrek dirulaguntzaren emakidarako proposatzen dituen eskatzaileen zerrenda eta zenbatekoa adierazi beharko ditu, bere ebaluazioa eta hori egiteko erabilitako balorazio-irizpideak adierazita, eta baita zer eskaera ez dituen aintzat hartu eta zer arrazoitan oinarritu den ere.
* Espedientean, bere esku dagoen informaziotik ondorioztatzen denez, pertsona onuradunek dirulaguntzak eskuratzeko baldintza guztiak betetzen dituztela egiaztatzen duen instrukzio organoaren txostena jaso beharko da.
* Oiartzungo Udaleko web orrian (www.oiartzun.eus) eta udaletxeko iragarki taulan behin-behineko proposamenaren eta behin betiko ebazpenaren berri emango da.
* Dirulaguntza ordaintzea: Behin betiko dirulaguntzaren jakinarazpena egin dela ziurtatu ondoren, ordainketa tramitatuko da. Eta kontuan izango dira, halaber, Oiartzungo Udalaren dirulaguntzei buruko Ordenantzaren VII. Tituluan aipatzen diren aspektu guztiak.
* Dirulaguntza ordaintzeko modua:
1. Matrikularen erdia ikasturte hasieran ordaintzea:

Ikasturte hasieran eskaera egiten duten ikasleek, matrikularen erdia jaso ahal izango dute.

Honen helburua da, ikasleek matrikularen erdia aurreratu behar ez izatea eta ziurtatzea ikasleari onatuko zaion laguntza helburu horretarako soilik erabiliko dela.

Behin betiko dirulaguntzaren jakinarazpena egin ondoren, dirulaguntzaren lehen zatiaren ordainketa tramitatuko da, matrikularen kostuaren % 50arena, alegia. Eta kontuan izango dira, halaber, Ordenantza Orokorraren VII. tituluan aipatzen diren aspektu guztiak.

Eskatzaileak lehen zati honen kobrantza-eskubidearen lagapena edo endosua egin ahal izango du, Oiartzungo Udalak dirulaguntza zuzenean dagokion euskaltegiari ordaintzeko, Oiartzungo Udalaren dirulaguntzen Ordenantza Orokorrak 30. artikuluan ezartzen duenaren arabera. Agiri hau behin dirulaguntzen ebazpena argitaratu ondoren aurkeztu beharko da. Lagapena egiteko dokumentua, bekaren lehen zatia onartu izana webgunean argitaratu eta hurrengo 10 egunetan aurkeztu beharko da Udal Erregistroan.

1. Dirulaguntza berezia

Dirulaguntza berezia jasotzeko baldintzak betetzen dituzten ikasleek eta A1, A2, B1 eta B2 mailatan aritzeagatik kostuaren %100 jasotzeko eskubidea duten ikasleek, bigarren zatia ikasturtea amaituta jasoko dute, dagokion justifikazioa aurkeztu ondoren, hala badagokie.

1. Ikasturtea hasita izena emandakoak eta udako ikastaroak

Ikasturtea hasita izena emandako ikasleek eta udako ikastaroetan parte hartu duten ikasleek, eskaera eta justifikazioa batera dagokien epean aurkeztu ondoren, dirulaguntza ordainketa bakarrean jasoko dute.

1. **Onuradunen betebeharrak**

Deialdi honetako dirulaguntzak jaso dituztenek, Oiartzungo Udalaren dirulaguntzak arautzen dituen Ordenantzaren 6. artikuluak ezartzen dituen betebeharrak bete beharko dituzte.

1. **Dirulaguntza justifikatzea**

6 artikuluan zehaztutako epeetan, ikasleek dirulaguntza justifikatzeko ondorengo agiriak aurkeztuko dituzte:

1. Matrikularen ordainagiria/k.
2. Euskaltegiaren asistentzia ziurtagiria.

Espedientean, bere esku dagoen informaziotik ondorioztatzen denez, pertsona onuradunek diruz lagundutako ekimenak burutu dituztela egiaztatzen duen instrukzio organoaren txostena jaso beharko da.

## Asistentzia ez betetzearen ondorioa (dirulaguntza itzultzea):

Ikasturte hasieran beka eskatu bai, baina gutxieneko asistentzia bete ez dutenek, ezingo dute datozen 4 ikasturteetan bekarik eskatu.

Udalak aurreratutako diru kopurua itzuliz gero, 4 urtetarako ezarritako beka eskatzeko debekua indargabetuko da.

Udalak gehienez bi alditan bidaliko dio ikasleari, diru itzulketa egiteko epearen jakinarazpena.

Diru-itzulketa ikastaroa amaitu den urteko irailaren 30a baino lehen egin beharko da.

1. **Araudi osagarria**

Deialdi honek ezartzen ez duenari dagokionez, aintzat hartuko da Oiartzungo Udalaren laguntzak arautzen dituen Ordenantzak ezartzen duena eta Herri Administrazioetako dirulaguntzak arautzen dituen 38/2003 Legearen xedapenak.